So‘nggi kunlarda mamlakatning qator viloyatlarida suv toshqinlari sodir bo‘ldi. Foto: AFP/Getty Images Afg‘onistonda sodir bo‘lgan suv toshqinlari oqibatida 400 kishi halok bo‘ldi, deb xabar berdi Tolo News telekanali. "Yaqinda sodir bo‘lgan suv toshqinlari oqibatida butun Afg‘oniston bo‘yicha kamida 400 kishi qurbon bo‘ldi", - deyiladi telekanal xabarida. Qayd etilishicha, so‘nggi kunlarda mamlakatning qator viloyatlari, xususan, Kobul, Panjsher, Xo‘st, Paktiya, Nangarhor va boshqa viloyatlarida suv toshqinlari yuz bergan. "Jarohatlanganlar shifoxonalarga yotqizildi. Uy-joylariga zarar yetgan odamlar evakuatsiya qilindi", - deb ma’lum qildi tabiiy ofatlar oqibatlarini bartaraf qilish vazirligi. Xabar qilinishicha, o‘nlab gektar yerlar suv ostida qolgan.